Diari Oficial de la Generalitat Valenciana


Sumari del DOGV 8017, del 07-04-2017 (2017/2991)

DECRET 49/2017, de 31 de març, del Consell, de modificació del Decret 97/2010, d'11 de juny, del Consell, pel qual es regula l'exercici del dret d'accés a la informació ambiental i de participació pública en matèria de medi ambient.
----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2017/03/31/49/dof/vci/html**

### Dades del document

Número de DOGV
:   8017

Data del DOGV
:   07-04-2017

Secció del DOGV
:   I. DISPOSICIONS GENERALS

Número del document
:   2017/2991


Data del document
:   31-03-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Decret

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * legislació

DECRET 49/2017, de 31 de març, del Consell, de modificació del Decret 97/2010, d'11 de juny, del Consell, pel qual es regula l'exercici del dret d'accés a la informació ambiental i de participació pública en matèria de medi ambient. [2017/2991]  
Preàmbul  
  
El Decret 97/2010, d'11 de juny, del Consell, pel qual es regula l'exercici del dret d'accés a la informació ambiental i de participació pública en matèria de medi ambient de la Comunitat Valenciana, estableix expressament la manera en què s'haurà d'exercir el dret d'accés a la informació ambiental i regula la competència del Centre d'Informació i Documentació Ambiental (CIDAM), en l'àmbit de l'Administració de la Generalitat, en la tramitació de les demandes d'informació ambiental.  
  
El Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, incorpora a l'estructura orgànica de la Conselleria d'Agricultura, Medi Ambient, Canvi Climàtic i Desenvolupament Rural, com a centre directiu, la Direcció General de Prevenció d'Incendis Forestals, i en l'article 20.2 estableix l'adscripció del CIDAM a l'esmentat centre directiu.  
En virtut d'aquest canvi, per a aconseguir una major eficàcia i eficiència, es considera oportú que la competència per a emetre les resolucions que donen resposta a les sol·licituds d'informació ambiental siga assignada a la persona titular de l'òrgan directiu a què estiga adscrita.  
Aquesta disposició està inclosa en el Pla normatiu de l'Administració de la Generalitat per a 2017.  
Per tot això, de conformitat amb el que estableix l'article 28.c de la Llei 5/1983, de 30 de desembre, de la Generalitat, del Consell, vist l'informe emès per l'Advocacia General de la Generalitat, conforme el Consell Jurídic Consultiu de la Comunitat Valenciana, a proposta de la consellera d'Agricultura, Medi Ambient, Canvi Climàtic i Desenvolupament Rural, i amb la deliberació prèvia del Consell en la reunió del 31 de març de 2017,  
  
DECRETE  
  
Article únic. Modificació d'articles i disposicions  
Es modifiquen els articles 6, 7.1 i 9.1 i les disposicions addicionals primera, quarta i cinquena del Decret 97/2010, d'11 de juny, del Consell, pel qual es regula l'exercici del dret d'accés a la informació ambiental i de participació pública en matèria de medi ambient de la Comunitat Valenciana, que queden redactats en la forma indicada en l'annex únic d'aquest decret.  
  
DISPOSICIÓ ADDICIONAL  
  
Única. Incidència pressupostària  
L'aplicació i el desenvolupament d'aquest decret no podrà tindre cap incidència en la dotació dels capítols de despesa assignats a la Conselleria d'Agricultura, Medi Ambient, Canvi Climàtic i Desenvolupament Rural, i, en tot cas, haurà de ser atesa amb els mitjans personals i materials existents en aquesta.  
  
DISPOSICIÓ FINAL  
  
Única. Entrada en vigor  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.  
  
València, 31 de març de 2017  
El president de la Generalitat,  
XIMO PUIG I FERRER  
La consellera d'Agricultura, Medi Ambient,  
Canvi Climàtic i Desenvolupament Rural,  
ELENA CEBRIÁN CALVO  
ANNEX ÚNIC  
  
Nova redacció dels articles 6, 7.1 i 9.1 i les disposicions addicionals primera, quarta i cinquena del Decret 97/2010, d'11 de juny, del Consell, pel qual es regula l'exercici del dret d'accés a la informació ambiental i de participació pública en matèria de medi ambient de la Comunitat Valenciana  
  
Article 6. Òrgan competent per a la resolució  
1. La persona titular de l'òrgan directiu a què estiga adscrit el CIDAM resoldrà, a proposta del CIDAM, les sol·licituds d'informació ambiental quan l'autoritat competent a l'efecte d'aquest decret siga un òrgan de l'Administració de la Generalitat.  
2. Aquesta resolució posa fi a la via administrativa i pot ser recorreguda potestativament en reposició o ser impugnada directament davant de l'ordre jurisdiccional contenciós administratiu, d'acord amb el que disposa l'article 123 de la Llei 39/2015, d'1 d'octubre, del procediment administratiu comú de les administracions públiques, i l'article 46 i concordants de la Llei 29/1998, de 13 de juliol, reguladora de la jurisdicció contenciosa administrativa, o normes que les substituïsquen.  
  
3. El CIDAM ha d'emetre la seua proposta de resolució sobre la base de les informacions remeses pels òrgans dipositaris de la informació requerida. Aquestes informacions han de remetre's al CIDAM en els terminis establits en l'apartat 1 de l'article 5 d'aquest decret.  
4. Les peticions d'informació ambiental es poden entendre satisfetes quan l'òrgan competent per a resoldre notifique o comunique de manera fefaent a les persones interessades la manera en què poden accedir a l'apartat de la Xarxa INAM que continga la informació relativa a la sol·licitud d'informació efectuada, o a aquelles adreces electròniques que continguen la informació ambiental requerida per als supòsits en què aquesta no haja d'estar necessàriament integrada en la Xarxa INAM. Aquesta resolució ha de contindre, en tot cas, la referència als recursos que contra aquesta siguen procedents, l'òrgan administratiu o judicial davant el qual hagen de presentar-se i el termini per a interposar-los, sense perjudici que les persones interessades puguen exercir qualsevol altre que estimen oportú, de conformitat amb el que disposa l'article 40.2 de la Llei 39/2015, d'1 d'octubre, del procediment administratiu comú de les administracions públiques, o norma que la substituïsca.  
  
5. El transcurs del termini per a resoldre les sol·licituds formulades pel públic no eximirà, en cap cas, l'òrgan competent del compliment de l'obligació de resoldre, de manera expressa i prou motivada, i de notificar o comunicar la resolució, de conformitat amb allò que disposa l'article 21 de la Llei 39/2015, d'1 d'octubre, del procediment administratiu comú de les administracions públiques, o norma que la substituïsca.  
  
  
Article 7. Excepcions a l'obligació de facilitar la informació  
1. En el marc del que disposa l'article 13 de la Llei 27/2006, de 18 de juliol, i normativa que la substituïsca, l'òrgan competent per a resoldre pot denegar motivadament les sol·licituds d'informació ambiental quan la sol·licitud es referisca a informació no validada, material en curs d'elaboració o a documents i dades inconcluses o comunicacions internes que estiguen en poder de les autoritats públiques de la Generalitat.  
  
Article 9. Competència  
1. El Centre d'Informació i Documentació Ambiental (CIDAM) és la unitat administrativa encarregada d'exercir les funcions que li són atribuïdes en matèria d'informació i participació ambiental per aquesta o altres normes.  
  
  
DISPOSICIONS ADDICIONALS  
  
Primera. Convenis amb les entitats locals i amb l'Administració General de l'Estat  
Les entitats locals de la Comunitat Valenciana poden convindre amb la Generalitat la identificació de la Xarxa INAM com a plataforma tecnològica de difusió de la seua informació ambiental. El conveni de col·laboració que a aquest efecte se subscriga ha de determinar les actuacions a desenvolupar per al seu compliment i el règim jurídic i financer aplicable a aquelles.  
De la mateixa manera, l'òrgan directiu a què estiga adscrit el CIDAM, pot ser l'òrgan competent per a resoldre les sol·licituds d'informació ambiental quan l'autoritat pública titular de la informació ambiental siga un òrgan pertanyent a una Administració local o a l'Administració General de l'Estat, i així es dispose en l'instrument de col·laboració que, amb aquest fi, es formalitze amb la Generalitat.  
  
  
Quarta. Delegació de competències  
Mitjançant una resolució de la persona titular de la conselleria, entitat autònoma o entitat de dret públic dipositària de la informació ambiental es delegarà en la persona titular de l'òrgan directiu a què estiga adscrit el CIDAM la resolució de les sol·licituds d'informació ambiental formulades a les autoritats públiques de l'Administració de la Generalitat diferents d'aqueixa conselleria que disposen de la informació sol·licitada. Aquestes resolucions han de publicar-se en el Diari Oficial de la Generalitat Valenciana.  
  
Cinquena. Informe sobre l'aplicació del decret.  
L'òrgan directiu a què estiga adscrit el CIDAM, mitjançant el CIDAM, en l'àmbit de les competències de la Generalitat, ha d'elaborar anualment un informe sobre l'aplicació del decret, que ha de ser presentat davant el Ple del Consell Assessor i de Participació del Medi Ambient, en la primera sessió de l'exercici següent a què es referisca l'informe, que realitze aquest òrgan.


Còpia Permalink ELI